नई दिल्ली/जयपुर. पूर्व प्रधानमंत्री अटल बिहारी वाजपेयी की तबीयत बुधवार को अचानक ज्‍यादा बिगड़ गई. एम्‍स की तरफ से जारी हेल्‍थ बुलेटिन में बताया गया कि पिछले 24 घंटों में पूर्व प्रधानमंत्री की तबियत ज्‍यादा बिगड़ गई है और उन्‍हें लाइफ सपोर्ट सिस्‍टम पर रखा गया है. उनकी यूरिन इंफेक्‍शन और सांस लेने में तकलीफ की समस्‍या बढ़ गई है. प्रधानमंत्री नरेंद्र मोदी अटल बिहारी वाजपेयी की तबीयत के बारे में जानकारी लेने के लिए एम्स गए थे. मोदी के बाद रेल मंत्री पीयूष गोयल और बीजेपी सांसद मीनाक्षी लेखी भी वहां पहुंचे. 93 वर्षीय वाजपेयी शुगर से पीड़ित हैं और उनकी एक ही किडनी काम करती है.